NARIADENIE KOMISIE (EHS) č. 308/79
zo 16. februára 1979,
ktorým sa mení a dopĺňa nariadenie č. 3136/78 stanovujúce podrobné pravidlá pre určenie dane z dovozu na olivový olej prostredníctvom verejnej súťaže
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady č. 136/66/EHS z 22. septembra 1966 o vytvorení spoločnej organizácie trhu s olejmi a tukmi1, naposledy zmenené a doplnené nariadením (EHS) č. 1562/782, najmä na jeho článok 16 ods. 6,
keďže nariadenie Komisie (EHS) č. 3136/783stanovilo podrobné pravidlá pre určenie dane z dovozu na olivový olej prostredníctvom verejnej súťaže;
keďže pre dovoz olivového oleja z nečlenských štátov, s ktorými spoločenstvo uzavrelo dohodu, je daň platená dovozcom uvedená v licencii a upravená v súlade s pravidlami spoločenstva platnými pre príslušné nečlenské krajiny; keďže nariadenie (EHS) č. 3136/78 sa nedotýka ustanovení platných pre dovoz olivového oleja z Libanonu; keďže toto nariadenie by sa malo doplniť;
keďže ustanovenia tohto nariadenia sú v súlade so stanoviskom Riadiaceho výboru pre oleje a tuky,
PRIJALA TOTO NARIADENIE:
Článok 1
Do článku 4 ods. 2 nariadenia (EHS) č. 3136/78 sa vkladá zarážka:
" (EHS) č. 1620/77 z 18. júla 1977 o dovoze olivového oleja pochádzajúceho z Libanonu9".
Článok 2
Toto nariadenie nadobúda účinnosť tretí deň odo dňa jeho uverejnenia v Úradnom vestníku Európskych spoločenstiev.
Uplatňuje sa od 1. januára 1979.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 16. februára 1979